CELEX: 31980R0046
Language: el
Date: 1980-01-10 00:00:00
Title: Κανονισμός (ΕΟΚ) αριθ. 46/80 της Επιτροπής της 10ης Ιανουαρίου 1980 περί τροποποιήσεως του κανονισμού (ΕΟΚ) αριθ. 2547/79 «περί καθορισμού των επιστροφών κατά την εξαγωγή στον αμπελοοινικό τομέα»

Avis juridique important

|

31980R0046

Κανονισμός (ΕΟΚ) αριθ. 46/80 της Επιτροπής της 10ης Ιανουαρίου 1980 περί τροποποιήσεως του κανονισμού (ΕΟΚ) αριθ. 2547/79 «περί καθορισμού των επιστροφών κατά την εξαγωγή στον αμπελοοινικό τομέα»  

Επίσημη Εφημερίδα αριθ. L 007 της 11/01/1980 σ. 0014 - 0014 Ελληνική ειδική έκδοση: Κεφάλαιο 03 τόμος 27 σ. 0189 

ΚΑΝΟΝΙΣΜΟΣ (ΕΟΚ) αριθ. 46/80 ΤΗΣ ΕΠΙΤΡΟΠΗΣ της 10ης Ιανουαρίου 1980 περί τροποποιήσεως του κανονισμού (ΕΟΚ) αριθ. 2547/79 "περί καθορισμού των επιστροφών κατά την εξαγωγή στον αμπελοοινικό τομέα"Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 337/79 του Συμβουλίου της 5ης Φεβρουαρίου 1979 περί οργανώσεως της κοινής αμπελουργικής αγοράς(1), όπως τροποποιήθηκε τελικώς από τον κανονισμό (ΕΟΚ) αριθ. 2594/79(2), και ιδίως το άρθρο του 20 παράγραφος 4,  Εκτιμώντας:  ότι στο παράρτημα του κανονισμού (ΕΟΚ) αριθ. 2547/79 της Επιτροπής(3) αναγράφονται τα προϊόντα για τα οποία είναι δυνατόν να χορηγηθούν επιστροφές- ότι από τα προϊόντα αυτά οι ερυθροί επιτραπέζιοι οίνοι τύπου R III εξαιρούνται της χορηγήσεως επιστροφών-  ότι, λόγω της στενής οικονομικής σχέσεώς τους με τους ερυθρούς επιτραπέζιους οίνους του τύπου R III και προς αποφυγή δυσχερειών ερμηνείας, πρέπει να εξαιρεθούν ρητώς οι επιτραπέζιοι οίνοι ροζέ που προέρχονται από αμπέλους του τύπου "Portugieser" της  χορηγήσεως επιστροφών- ότι, ως εκ τούτου, είναι αναγκαίο να τροποποιηθεί το παράρτημα του κανονισμού (ΕΟΚ) αριθ. 2547/79- ότι τα προβλεπόμενα στον παρόντα κανονισμό μέτρα είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Στο παράρτημα του κανονισμού (ΕΟΚ) αριθ. 2547/79, στο δεύτερο τετραγωνίδιο της στήλης που φέρει τον τίτλο "Περιγραφή εμπορευμάτων", εισάγονται οι λέξεις "και ο επιτραπέζιος οίνος ροζέ που προέρχεται από αμπέλους του τύπου "Portugieser" μετά από  τις λέξεις "εκτός από τον επιτραπέζιο οίνο του τύπου R III".   Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 15η Νοεμβρίου 1979.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 10 Ιανουαρίου 1980.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 54 της 5.3.1979, σ. 1.  (2) ΕΕ αριθ. Ν 297 της 24.11.1979, σ. 4.  (3) ΕΕ αριθ. Ν 290 της 17.11.1979, σ. 48.